TKT เด้งแรง 20% นักลงทุนเชื่อมั่น “คารี ออโตโมทีฟฯ” ถือหุ้นใหญ่-จ่อเทนเดอร์
TKT ดีดบวก 20% ขานรับ “คารี ออโตโมทีฟฯ” ถือหุ้นเพิ่ม จ่อตั้งโต๊ะเทนเดอร์ ระหว่างวันที่ 21 ต.ค.- 25 พ.ย.65 ด้วยราคาเสนอซื้อหุ้นละ 1.99 บาท
TKT ดีดบวก 20% ขานรับ “คารี ออโตโมทีฟฯ” ถือหุ้นเพิ่ม จ่อตั้งโต๊ะเทนเดอร์ ระหว่างวันที่ 21 ต.ค.- 25 พ.ย.65 ด้วยราคาเสนอซื้อหุ้นละ 1.99 บาท
7 ต.ค. 2565

ผู้สื่อข่าวรายงานว่า วันนี้ (7ต.ค.65) ราคาหุ้น บริษัท ที.กรุงไทยอุตสาหกรรม จำกัด (มหาชน) หรือ TKT ณ เวลา 10:57 น. อยู่ที่ระดับ 3.48 บาท บวก 0.58 บาท หรือ 20% สูงสุดที่ระดับ 3.68 บาท ต่ำสุดที่ระดับ 3.12 บาท ด้วยมูลค่าซื้อขาย 413.91 ล้านบาท

อนึ่ง สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้รับแบบรายงานการได้มาหุ้นของ TKT โดยคารี่ ออโตโมทีฟ อินเวสเม้นท์ ลิมิเต็ด ซึ่งเป็นการได้มา เมื่อวันที่ 4 ต.ค.65 จำนวนหลักทรัพย์ที่ได้มา คิดเป็น 32.2139% ของสิทธิออกเสียงทั้งหมดของกิจการ จำนวนหลักทรัพย์ภายหลังการได้มา คิดเป็น 38.9931% ของสิทธิออกเสียงทั้งหมดของกิจการ
ทั้งนี้ Karrie Automative Investment Company Limited ทำคำเสนอซื้อหุ้น TKT ในวันที่ 21 ต.ค.65 -วันที่ 25 พ.ย.65 ในราคาเสนอซื้อหุ้นสามัญ 1.99 บาท/หุ้น โดยบล.ไอ วี โกลบอล เป็นตัวแทนการรับซื้อ ซึ่งการทำคำเสนอซื้อไม่ใช่เพื่อการเพิกถอน